PRIJEDLOG:

Na temelju članka 20. stavka 2. Zakona o tehničkoj kulturi (Narodne novine, broj 76/93, 11/94 i 38/09), članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst i 137/15) i članka 35. Statuta Grada Ivanić-Grada (Službeni glasnik, broj 02/14) Gradsko vijeće Grada Ivanić-Grada na svojoj \_\_ .sjednici održanoj dana\_\_\_prosinca 2017. godine donijelo je sljedeći

**P R O G R A M**

**javnih potreba u tehničkoj kulturi Grada Ivanić-Grada**

**za 2018. godinu**

I.

Programom javnih potreba u tehničkoj kulturi Grada Ivanić-Grada za 2018. godinu (u daljnjem tekstu: Program) utvrđuju se aktivnosti, poslovi i djelatnosti u tehničkoj kulturi od značenja za Grad Ivanić-Grad, kao i za njegovu promociju na svim razinama.

Programom se stvaraju uvjeti za zadovoljavanje potreba u sljedećim aktivnostima:

-redovne djelatnosti udruga tehničke kulture u Zajednici tehničke kulture Grada

Ivanić-Grada ,

-djelatnost darovitih, osoba s invaliditetom i djece s teškoćama u razvoju,

-nagrade i priznanja za tehnička postignuća,

-vannastavne tehničke aktivnosti djece, mladeži i studenata,

-organiziranje značajnih nacionalnih i međunarodnih priredbi,

-stručno osposobljavanje i usavršavanje građana.

**II.**

Javne potrebe u tehničkoj kulturi za koje se sredstva osiguravaju u Proračunu Grada Ivanić-Grada za 2018.g. su programi, odnosno aktivnosti, poslovi i djelatnosti u tehničkoj kulturi od značaja za Grad Ivanić-Grad,a naročito sljedeći:

-ulaganje u razvoj tehničke kulture,

-poticanje stvaralačkog i znanstvenog rada,

-poticanje tehničkog odgoja i obrazovanja,

-poticanje znanstvenog i tehničkog opismenjivanja, a posebno mladih,

-ulaganje u razvoj natjecanja sudionika u tehničkoj kulturi,

-osiguranje, putem poticajnih financijskih sredstava, očuvanja postojeće kvalitete

tehničke kulture, a posebno onog dijela koji značajno promiče Grad Ivanić-Grad na

nacionalnoj i međunarodnoj razini,

-poticanje programa organiziranog osposobljavanja i usavršavanja osoba za

obavljanje stručnih poslova u tehničkoj kulturi.

III.

Financijska sredstva za ostvarivanje javnih potreba u tehničkoj kulturi u 2018. godini osiguravaju se u Proračunu Grada Ivanić-Grada za 2018. godinu.

IV.

Grad Ivanić-Grad utvrđuje da će financirati udruge iz područja tehničke kulture koje su članovi Zajednice tehničke kulture Grada Ivanić-Grada.

V.

Za javne potrebe u tehničkoj kulturi za rad Zajednice tehničke kulture Grada Ivanić-Grada i udruga tehničke kulture iz točke IV. ovog Programa, u Proračunu Grada Ivanić-Grada za 2017. g. osiguravaju se financijska sredstva u iznosu od 120.000,00 kuna.

Financijska sredstva za rad Zajednice i udruga tehničke kulture Grada Ivanić-Grada iz Proračuna prenijeti će se na žiro račun Zajednice tehničke kulture Ivanić-Grad u pravilu u dvanaest jednakih mjesečnih rata, temeljem mjesečnog pismenog zahtjeva kojeg Zajednica tehničke kulture dostavlja u Upravni odjel za lokalnu samoupravu, pravne poslove i društvene djelatnosti Grada Ivanić-Grada, a u skladu s Ugovorom o korištenju sredstava iz Proračuna Grada Ivanić-Grada kojeg će Zajednica tehničke kulture Ivanić-Grad sklopiti s Gradom Ivanić-Gradom.

VI.

Kriterije i razdiobu financijskih sredstava udrugama iz točke IV. ovog Programa obavlja Zajednica tehničke kulture Grada Ivanić-Grada.

O izvršenju svog programa i utrošku odobrenih sredstava za programe, Zajednica tehničke kulture Ivanić-Grad izvještava Grad Ivanić-Grad u rokovima propisanim Zakonom o proračunu, a u skladu s Ugovorom iz točke V. ovog Programa.

VII.

Ovaj Program sastavni je dio Proračuna Grada Ivanić-Grada za 2018.godinu, stupa na snagu osmog dana od dana objave u službenom glasniku Grada Ivanić-Grada a primjenjuje se od 01. siječnja 2018. godine.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, prosinca 2017.g. Željko Pongrac, pravnik kriminalist